Berglind Guðmundsdóttir , eigandi matarvefsins Gulur Rauður Grænn og Salt , er næsti viðmælandi hjá okkur hér á H Magasín . Berglind er mikill matgæðingur og lífskúnstner , fjögurra barna móðir og menntuð hjúkrunarfræðingur . Á matarvefnum hennar má finna sannkallaða gullkistu af gómsætum uppskriftum sem eiga það flestar sameiginlegt að vera hollar og næringarríkar þó svo að sjálfsögðu læðist inn ein og ein spari-uppskrift , fyrir góða sukk-daga . Það er nú kannski ekki auðvelt að svara því í örfáum orðum en svona fyrsta sem kemur í hugann er að ég er lífsglöð , húmóristi , prakkari , ævintýragjörn , hvatvís , óskipulögð og mikil brussa . Hver er þinn bakgrunnur ? Ég var klárlega “ late bloomer ” og ein af þessum sem vissi ekki hvað ég vildi verða þegar ég yrði stór . Ég strögglaði í skóla , enda með mikinn athyglisbrest sem uppgötvaðist ekki fyrr en ég var fertug . En ég var of þrjósk til að gefast upp og dröslaðist með dugnaði og þrautseigju í gegnum Verslunarskólann . Prufaði svo sálfræði , bókmenntafræði , viðskiptafræði og eflaust eitthvað fleira áður en ég rambaði á hjúkrunarfræði og kláraði hana . Var gift í 15 ár og á fjögur dásamlega vel heppnuð börn . Segðu okkur aðeins frá hvað því ́ hvað þú gerir ? Haha stundum veit ég það ekki einu sinni sjálf . En yfirleitt er dagurinn þannig að ég vakna , elda mat , tek myndir af mat , vinn myndirnar af matnum og bý til færslu á vef GRGS . Svo sýni ég stundum frá því á Instagram ásamt því að fjalla um allskonar tengt lífinu . Ég hef mjög gaman að því að spá í lífinu , hvað gerir okkur farsæl og að góðum manneskjum . Hvernig við tæklum erfiðar áskoranir , sem og þær góðu . Ég hef alltaf haft áhuga á svoleiðis pælingum . Svo koma upp allskonar skemmtileg verkefni tengd vefsíðunni . Þannig að í raun er engin vika eins . Þú hefur verið dugleg að bjóða ævintýrin velkomin segðu okkur aðeins frá því ? Já það er nú kannski meira lífið að bjóða mér upp í dans og ég kýli á það . En allt það skemmtilegasta sem hefur gerst í mínu lífi hefur í raun ekki verið planað af mér , heldur svona gerst . Smá töfrar vil ég meina , sem ég held að við upplifum öll , en svo þurfum við að vera opin fyrir þeim . Eins og vefurinn GulurRauðurGrænn & salt – það var aldrei eitthvað sem ég hafði hug á að taka mér fyrir hendur , heldur eitthvað sem kom til mín og ég lét verða af veruleika . Eins með þessa dásamlegu ævintýraferð mína í sumar til Sikileyar . Hún var ekki plönuð heldur kom til mín og þvílík upplifun . Hvað getur þú ráðlagt þeim sem langar að ferðast einir ? Áður en maður fer í ferðalag , hvort sem það er einn eða með öðrum mæli ég með því að vera á góðum stað . Það er að segja að vera sáttur . Ég fer ekki í ferðalög þegar ég er ósátt eða líður illa . Ef ég fer í ferðalag og ætla að flýja mína líðan eða erfiðleika þá mun það bara elta mig uppi . Þá týnist kannski ferðataskan , hótelið er ömurlegt , fluginu frestað , veskinu stolið og þar fram eftir götunum ( þetta er samt ekki vísindalega sannað heldur einfaldlega mín upplifun ) . Þannig að ég bíð með að plana ferðalög þar til mér líður vel og er á góðum stað . Þegar það er komið þá eru okkur allir vegir færir . Það er mér eðlislægt að vera ein með sjálfri mér þannig að ég veit í rauninni ekki hvernig ég ætti að veita ráðleggingar um að ferðast einn . Fyrir mér er þetta bara eins og hver önnur ferð . Gott að plana sem minnst , en ég er samt alltaf búin að kortleggja góða veitingastaði , alls ekki dýra fína staði heldur meira svona veitingastaði með sál . Ég var í 3 vikur á Sikiley og ákvað einn dvalarstað í einu og hugmyndin var að vera í 4 - 5 daga á hverjum stað . Svo þegar það leið undir lok að þá ákvað ég næsta stað . Oft fékk ég bara hugmyndir eða ábendingar um næsta stað frá fólki . Þannig að þetta bara gerðist . Ef fólk er hrætt við að verða einmana þá mæli ég með því að prufa að gista á hostelum . Það er ótrúlega mikið af fólki sem ferðast mikið um heiminn og gistir á hostelum og hefur margar skemmtilegar sögur að segja . Ég prufaði þetta í Taormina og það var virkilega áhugavert og gaman að upplifa . Það er í raun ekkert sem maður getur ekki gert einn . Ég fer fínt út að borða og geri mig hrikalega sæta fyrir sjálfa mig . Svo sit ég bara og virði fyrir mér fólkið á veitingastaðnum , borða góðan mat og mögulega vín með – já líklega . Svo bókaði ég skemmtilegar ferðir eins og heimsókn á vínekrur í vínsmökkun , matarboð á bóndabæ hjá fólki sem ræktar allan sinn mat . Þar týndum við sítrónur í pastað og möndlur í möndluköku . Svo var dásamleg upplifun þegar ég leigði mér bát í einn dag , mæli svo mikið með því . Nú eru margir að setja sér markmið í upphafi árs , settir þú þér einhver markmið ? Nei ég gerði það ekki – ekki meðvitað að minnsta kosti . Þau meira koma til mín . Ég get kannski ekki alveg útskýrt það . Ég finn að það eru breytingar í loftinu , kannski sem ég hef lagt grunn að og svo bara gerist eitthvað og ég veit ekkert hvað . En ég hef allavegana mjög góða tilfinningu fyrir 2020 . Hver er ein mesta áskorun sem þú hefur tekist á við og hvernig tókst þér að yfirstíga hana ? Ætli það sé ekki skilnaðurinn á sínum tíma . Líklega af því að hann snertir svo marga aðra en bara mann sjálfan . En í öllum áskorunum er lærdómur sem geta þroskað mann og gert að betri manneskju . Mér finnst gott að fara á fjöll – þau gefa manni mikið og oft svör við erfiðum spurningum . Hvað finnst þér skemmtilegast að gera ? Það er svo margt og gaman að prufa nýja hluti . Hreyfir þú þig reglulega ? Í grunninn hef ég alltaf hreyft mig reglulega en svo koma tímabil þar sem maður dettur út . Síðasta ár var ég til dæmis alltaf að byrja . Hvað er heilsusamlegt líf fyrir þér ? Að vera sáttur í sjálfum sér . Stundar þú einhverskonar útivist ? Já ég elska fjallgöngur , elska að keyra úr bænum og njóta fallegu náttúru Íslands . Uppáhalds matur og uppáhalds skyndibiti ? Ef þú ætlar virkilega að gera vel við sjálfa þig , hvað gerir þú ? Óhóflega heitt bað . Rauðvín . Góður matur . Ekki verra að hafa góðan félagsskap . Hver eru þín helstu áhugamál ? Ferðalög og matur . Hvað þrennt áttu alltaf í ísskápnum ? Egg , mjólk og ost . Mexíkaninn sem er tacokrydd sem ég þróaði í samvinnu við Kryddhúsið og Ítalinn sem er pastakrydd . Annars eru öll kryddin frá Kryddhúsinu dásamleg og í miklum gæðum . Svo elska ég lyktina af ferskum kryddjurtum eins og basilíku og myntu . Já og ég er í hópi kóríander elskenda . Hvað er það síðasta sem þú gerir áður en þú ferð að sofa ? Stundum les ég bók , stundum hangi ég í símanum . Hvernig heldur þú huganum í lagi , þ.e. hvernig hugar þú að andlegu heilsunni ? Allt það besta gerist í náttúrunni . Ódýrasti sálfræðitíminn . Þess vegna bara fara út og láta rigninguna berja mann aðeins til . Það hreinsar hugann . Það er svo mikilvægt að örva skilningarvitin – heyra lækjarniðinn , sjá litina , finna lykt , snerta mosann og þar fram eftir götunum . Ef við erum inni alla daga að þá missum við af þessum hlutum sem glæða líf okkar . Snapchat eða Instagram ? Podcast eða bók ? Bók Eitthvað að lokum ? Í byrjun mars er ég að fara í Lúxusferð til Verona með hóp af skemmtilegu fólki . Við flökkum um Verona , smökkum ólífuolíu , mat , vín , ís og fleira ásamt því að heimsækja Allegrini vínekrurnar og borða þar hádegisverð sem er upplifun út af fyrir sig . Ég mæli með því að fólk kynni sér þetta frekar á heimasíðu Vita.is